Cuneiform Tablet CTMMA 1 90a (MMA 66.245.17a)
Cuneiform tablet, dated to the Old Assyrian Period (ca. 1950-1850 BC).
Genre: debt note
Transliteration:
6 ma-na KÙ.BABBAR i-ṣé-er ta-mu-ri-a ù iš-pu-nu-ma-an a-šùr-i-dí i-šu iš-tù ḫa-mu-uš-tim ša ḫa-pì-a-aḫ-šu ù sú-kà-li-a ŠÀ.BA 2 ma-na KÙ.BABBAR ṣa-ru-pá-am a-na ḫa-ar-pè i-ša-qú-lu 4 ma-na KÙ.BABBAR e-zi-ib ni-ga-lim a-nim a-na ṣí-bi₄-it ni-ga-lim ša-nim i-ša-qú-lu šu-ma i-na ú-me-šu-nu ma-al-ú-tim lá iš-qú-lu a-na 1 ma-na-im 3 GÍN.TA i-na ITU.KAM ú-ṣú-bu KÙ.BABBAR i-na qá-qá-ad šál-mì-šu-nu ra-ki-is IGI me-zi-ni IGI da-da šé i ni